Medaljen ble designet av Roberto De Marchis og ble utgitt av den italienske regjering som utmerkelse til tyske soldater i Erwin Rommels Afrikakorps. Den første utdelingen fant sted i 1942. Opprinnelig var medaljen i bronse, men metallmangel på grunn av krigen førte raskt til at den ble laget som «krigsmedalje» i sink med bronsefinish. På grunn av Italias overgivelse under krigen ble det forbudt for tyske soldater å bære medaljen etter 29. mars 1944.